《垂虹亭观瀑次愔仲韵》
清代·陈曾寿

绝壁挂天琴，泠泠调奇变。天风海涛回，终古输一涧。

落帽石梁底，愧乏秋翮健。大珠小如雾，逼视甘唾面。

苕溪润百里，出谷几回旋。安能雪中来，瓢浥冰可咽。

白绕玉龙飞，争舞花万片。绝景非易攀，应让寒衲见。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。